CELEX: 32015R1206
Language: et
Date: 2015-07-23 00:00:00
Title: Komisjoni rakendusmäärus (EL) 2015/1206, 23. juuli 2015, millega lõpetatakse subsiidiumivastane menetlus Hiina Rahvavabariigist pärit roostevabast terasest külmvaltsitud lehtmaterjali liitu importimise suhtes ja tunnistatakse kehtetuks rakendusmäärus (EL) nr 1331/2014, millega kehtestatakse Hiina Rahvavabariigist ja Taiwanilt pärit roostevabast terasest külmvaltsitud lehtmaterjali impordi suhtes registreerimisnõue

24.7.2015   
            
            
               ET
            
            
               Euroopa Liidu Teataja
            
            
               L 196/4
            
         KOMISJONI RAKENDUSMÄÄRUS (EL) 2015/1206,
   23. juuli 2015,
   millega lõpetatakse subsiidiumivastane menetlus Hiina Rahvavabariigist pärit roostevabast terasest külmvaltsitud lehtmaterjali liitu importimise suhtes ja tunnistatakse kehtetuks rakendusmäärus (EL) nr 1331/2014, millega kehtestatakse Hiina Rahvavabariigist ja Taiwanilt pärit roostevabast terasest külmvaltsitud lehtmaterjali impordi suhtes registreerimisnõue
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. juuni 2009. aasta määrust (EÜ) nr 597/2009 kaitse kohta subsideeritud impordi eest riikidest, mis ei ole Euroopa Ühenduse liikmed (1) (edaspidi „subsiidiumivastane algmäärus”), eriti selle artikleid 14 ja 24,
   ning arvestades järgmist:
   1.   MENETLUS
   
   1.1.   Algatamine
   
   
               (1)
            
            
               14. augustil 2014 avaldas Euroopa Komisjon (edaspidi „komisjon”) Euroopa Liidu Teatajas teate (2) (edaspidi „algatamisteade”) subsiidiumivastase menetluse algatamise kohta Hiina Rahvavabariigist pärit roostevabast terasest külmvaltsitud lehtmaterjali liitu importimise suhtes (edaspidi „subsiidiumivastane menetlus”).
            
         
               (2)
            
            
               Subsiidiumivastane menetlus algatati kaebuse alusel, mille esitas 1. juulil 2014 Eurofer (edaspidi „kaebuse esitaja”) liidu tootjate nimel, kelle toodang moodustab üle 25 % liidu roostevabast terasest külmvaltsitud lehtmaterjali kogutoodangust.
            
         
               (3)
            
            
               Kaebus sisaldas esmapilgul usutavaid tõendeid nimetatud toote subsideerimise kohta ja sellest tuleneva olulise kahju kohta, mida peeti menetluse algatamiseks piisavaks.
            
         
               (4)
            
            
               Komisjon teatas ametlikult uurimise algatamisest kaebuse esitajale, teistele teadaolevatele liidu tootjatele, teadaolevatele Hiina Rahvavabariigi eksportivatele tootjatele, Hiina Rahvavabariigi asutustele, teadaolevatele importijatele, tarnijatele, kasutajatele ja kauplejatele, samuti teadaolevalt uurimise algatamisega seotud ühendustele ning kutsus neid osalema. Huvitatud isikutele anti võimalus teavitada kirjalikult oma seisukohtadest ja taotleda ärakuulamist algatamisteates sätestatud tähtaja jooksul.
            
         1.2.   Paralleelne dumpinguvastane menetlus
   
   
               (5)
            
            
               26. juunil 2014 avaldas komisjon Euroopa Liidu Teatajas teate (3) Hiina Rahvavabariigist ja Taiwanilt pärit roostevabast terasest külmvaltsitud lehtmaterjali impordi suhtes dumpinguvastase menetluse algatamise kohta vastavalt nõukogu määruse (EÜ) nr 1225/2009 (4) (edaspidi „dumpinguvastane algmäärus”) artiklile 5.
            
         
               (6)
            
            
               24. märtsil 2015 võttis komisjon vastu rakendusmääruse (EL) 2015/501, (5) millega kehtestatakse ajutine dumpinguvastane tollimaks Hiina Rahvavabariigist ja Taiwanist pärit roostevabast terasest külmvaltsitud lehtmaterjali impordi suhtes. Uurimine on käimas.
            
         1.3.   Registreerimine
   
   
               (7)
            
            
               Lähtudes kaebuse esitaja taotlusest, mis põhines nõutaval tõendusmaterjalil, võttis komisjon 15. detsembril 2014 vastu rakendusmääruse (EL) nr 1331/2014, (6) millega kehtestatakse Hiina Rahvavabariigist ja Taiwanilt pärit roostevabast terasest külmvaltsitud lehtmaterjali impordi suhtes registreerimisnõue 17. detsembrist 2014.
            
         
               (8)
            
            
               Impordi registreerimine paralleelselt toimunud dumpinguvastase uurimise raames lõpetati rakendusmäärusega (EL) 2015/501. Impordi registreerimine subsiidiumivastase menetluse raames jätkus.
            
         2.   KAEBUSE TAGASIVÕTMINE JA MENETLUSE LÕPETAMINE
   
   
               (9)
            
            
               11. mail 2015 komisjonile saadetud kirjas võttis kaebuse esitaja kaebuse ametlikult tagasi.
            
         
               (10)
            
            
               Subsiidiumivastase algmääruse artikli 14 lõike 1 kohaselt võib juhul, kui kaebuse esitaja võtab oma kaebuse tagasi, menetluse lõpetada, kui lõpetamine ei ole vastuolus liidu huvidega.
            
         
               (11)
            
            
               Komisjon otsustas subsiidiumivastase menetluse lõpetada, sest uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega. Huvitatud isikuid teavitati sellest ja neile anti võimalus esitada märkusi. Komisjonile ei esitatud märkusi, mille põhjal võiks järeldada, et selline lõpetamine ei ole liidu huvides.
            
         
               (12)
            
            
               Seepärast on komisjon seisukohal, et subsiidiumivastane menetlus Hiina Rahvavabariigist pärit roostevabast terasest külmvaltsitud lehtmaterjali liitu importimise suhtes tuleks lõpetada meetmeid kehtestamata.
            
         3.   RAKENDUSMÄÄRUSE (EL) nr 1331/2014 KEHTETUKS TUNNISTAMINE
   
   
               (13)
            
            
               Eespool esitatut arvesse võttes tuleks lõpetada impordi registreerimine subsiidiumivastase uurimise raames vastavalt subsiidiumivastase algmääruse artikli 24 lõikele 5. Seepärast tuleks rakendusmäärus (EL) nr 1331/2014 kehtetuks tunnistada.
            
         
               (14)
            
            
               Käesolev määrus on kooskõlas määruse (EÜ) nr 1225/2009 artikli 15 lõike 1 kohaselt loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käeolevaga lõpetatakse subsiidiumivastane menetlus Hiina Rahvavabariigist pärit ning CN-koodide 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 ja 7220 20 89 alla kuuluva roostevabast terasest külmvaltsitud lehtmaterjali liitu importimise suhtes.
   Artikkel 2
   Käesolevaga tunnistatakse kehtetuks rakendusmäärus (EL) nr 1331/2014, millega kehtestatakse Hiina Rahvavabariigist ja Taiwanilt pärit roostevabast terasest külmvaltsitud lehtmaterjali impordi suhtes registreerimisnõue.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. juuli 2015
      
         
            Komisjoni nimel
         
         
            eesistuja
         
         Jean-Claude JUNCKER
      
   
   
      (1)  ELT L 188, 18.7.2009, lk 93.
   
      (2)  ELT C 267, 14.8.2014, lk 17.
   
      (3)  ELT C 196, 26.6.2014, lk 9.
   
      (4)  Nõukogu määrus (EÜ) nr 1225/2009, 30. november 2009, kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 343, 22.12.2009, lk 51).
   
      (5)  Komisjoni rakendusmäärus (EL) 2015/501, 24. märts 2015, millega kehtestatakse ajutine dumpinguvastane tollimaks Hiina Rahvavabariigist ja Taiwanist pärit roostevabast terasest külmvaltsitud lehtmaterjali impordi suhtes (ELT L 79, 25.3.2015, lk 23).
   
      (6)  Komisjoni rakendusmäärus (EL) nr 1331/2014, 15. detsember 2014, millega kehtestatakse Hiina Rahvavabariigist ja Taiwanilt pärit roostevabast terasest külmvaltsitud lehtmaterjali impordi suhtes registreerimisnõue (ELT L 359, 16.12.2014, lk 90).